Milí žiaci!


V marci som vám zadala vypracovať prezentáciu v PowerPointe „Krížovka s tajničkou“.

Vzhľadom na to, že ste ešte stále doma, vám opäť zadávam úlohu, aby ste si precvičili, čo už viete, prípadne sa naučili aj niečo nové. Tentoraz využijeme aj medzipredmetové vzťahy a vy vytvoríte prezentáciu, ktorú môžete využiť aj na hodinách hudobnej výchovy. Témou prezentácie bude Slovenská populárna hudba. V jednotlivých snímkach sa môžete zamerať na spevákov, speváčky, prípadne hudobné skupiny, ktoré radi počúvate. Každá snímka bude zameraná na jedného umelca, prípadne skupinu.

Na prvej snímke bude názov prezentácie a vaše meno, priezvisko a trieda. Na ostatných snímkach, celkový počet snímok bude desať, zobrazíte najzaujímavejšie veci zo života a tvorby umelcov, ktorých ste si zvolili. Nezabúdajte na ich fotografiu, nastavte vhodné pozadie, všetko nechávam na vašu tvorivosť. Všetky snímky budú obsahovať animácie a prechody. Najdôležitejšie bude však hypertextové prepojenie na youtube, kde bude ukážka z ich tvorby.

**Návod ako vložiť prepojenie na youtube:**

1. V mojej ukážke vidíte nadpis piesne Mira Žbirku, Balada o poľných vtákoch.



2. Na youtube si nájdite túto pieseň.


Skopírujte si link na pieseň

U mňa je to

**https://www.youtube.com/watch?v=HAbMgQJfzoE**



3. Vráťte sa naspäť do PowerPointu k svojej prezentácii a označte si názov piesne, kde chcete vložiť hypertextové prepojenie. Kliknite na VLOŽIŤ a vyberte PREPOJENIE.

 **PREPOJENIE**

**Sem vložím skopírovaný**

**link na pieseň.**

4. Otvorí sa vám nové okno, v ktorom stačí vložiť skopírovaný link z youtube. Nakoniec potvrdíte kliknutím na OK.

5. Hypertextový odkaz funguje až pri spustení prezentácie.

Keď budete so svojou prácou hotoví a spokojní, môžete mi ju poslať ako prílohu e-mailom na moju adresu:

[durcova.jaroslava@gmail.com](mailto:durcova.jaroslava@gmail.com)

Už teraz sa teším ako si s danou témou poradíte.

S pozdravom Vaša vyučujúca informatiky J. Durcová